**Pályázati felhívás**

**az „Esély Derecskén”
Önkormányzati Lakásokra**

**Derecske Város Önkormányzata**

(4130 Derecske, Köztársaság út 87.)

**Derecske Város Önkormányzata**

**nyilvános pályázat útján**

**használatba** adja a **4130 Derecske, Szováti út 4/2.** szám alatt található **1513 hrsz.-ú** önkormányzati lakást

A lakhatásért pénzügyi ellentételezés nem szedhető, ellenben igazolt rezsi költségek fizetésére kötelezett a nyertes pályázó.

A lakás 2 szobás 51,77 nm-es összkomfortos komfortfokozatú.

**A megkötendő haszonkölcsön-szerződés időtartama 1 év, mely időtartam 1 évvel a pályázati eljárás nélkül meghosszabbítható.**

A lakás műszaki állapota, jellemzői: 2 szoba, konyha-étkező, fürdőszoba, előtér.

A lakás megtekinthető: 2021. július 12. 15.00 óra

**A pályázatok elbírálása Derecske Város Önkormányzatának „az EFOP-1.2.11-16-2017-00057 Esély Derecskén önkormányzati ingatlanok használatba adásának feltételeiről szóló szabályzat” szerint valamint a Szabályzat 4. számú mellékletében lévő pontrendszer alapján történik.**

Érvényesen pályázni csak a Derecskei Közös Önkormányzati Hivatalban (4130 Derecske, Köztársaság út 87. „A” épület előterében) átvehető, vagy a [www.derecske.hu](http://www.derecske.hu) honlapon letölthető, **a hivatkozott Szabályzat 2. számú mellékletében szereplő Adatlap kitöltésével és a felhívásban közzétett mellékletek csatolásával lehet.**

**A pályázatokat** zárt borítékban kell benyújtani a Derecskei Közös Önkormányzati Hivatalba (4130 Derecske, Köztársaság út 87., „C” épület 4. számú irodahelyiség) **2021. augusztus hó 2. napján 16.00 óráig.**

**A borítékon fel kell tüntetni:**

* **a pályázó nevét és lakóhelyét,**
* **a következő szövegrészt: Pályázat az „Esély Derecskén” Önkormányzati Lakásokra című pályázati felhívásra**
* **a megpályázott ingatlan címét.**

**A pályázat beadását követően a pályázónak hiánypótlásra nincs lehetősége.**

A pályázatok elbírálására előreláthatólag 2021. augusztus hónapban kerül sor.

**A nyertes pályázat(ok) sorszáma a Hivatal hirdetőtábláján kifüggesztésre kerül(nek).**

**Az Önkormányzat fenntartja magának azon jogát, mely szerint a pályázati eljárást részben vagy egészben eredménytelennek nyilváníthatja indoklás nélkül.**

Az „EFOP-1.2.11-16-2017-00057 azonosító számú Esély Derecskén című önkormányzati ingatlanok használatba adásának feltételeiről szóló szabályzat” átvehető ügyfélfogadási időben a Hivatal Jogi és Igazgatási Osztályán.

**A pályázathoz mellékelni kell:**

- Pályázati adatlap (2. számú melléklet),

- Nyilatkozatok (3. számú melléklet),

- Pontozáshoz szükséges adatok (4. számú melléklet),

- A pályázó és a pályázóval együtt költözni kívánó személy/személyek személyazonosító igazolványai és lakcímkártya másolatai (pályázók által aláírt másolati példányok).

- A pályázó és a pályázóval együtt költözni kívánó személyek Szándéknyilatkozata Derecske városába költözésről - Derecske Város Önkormányzatának az „Esély Derecskén” című Önkormányzati Lakáspályázat benyújtásához (5. számú melléklet) - amennyiben releváns.

- A pályázó és a pályázóval együtt költözők munkáltatói igazolása, biztosítási jogviszony alapján megállapított CSED/GYED/GYES esetén a munkáltatói igazoláson túl igazolás vagy határozat a támogatás folyósításáról.

- Szakorvosi igazolás a fogantatás vélelmezhető és a szülés várható időpontjáról, melyet szülész-nőgyógyász állít ki.

- A pályázó köteles másolatban csatolni a lakás-előtakarékossági szerződés másolatát, valamint az elmúlt 3 havi részlet befizetését igazoló csekkszelvény vagy bankszámlakivonat másolatát.

Amennyiben a pályázó több lakás-előtakarékossági szerződéssel is rendelkezik, a pontozás során azt lehet figyelembe venni, amely a pályázó nevére szól, vagy kedvezményezettként van megjelölve és a megtakarítások közül a legmagasabb összegű.

- A pályázó köteles csatolni a legmagasabb iskolai végzettségét/szakképesítését igazoló bizonyítványok/okiratok másolatát.

- A veszélyhelyzetben meghirdetett pályázati eljárások során nem kell a pályázóknak önkéntes tevékenységet végezniük.

A nyertes pályázóknak a Szabályzatban meghatározott közérdekű önkéntes tevekénységet a veszélyhelyzet megszűnésétől számított két hónapon belül kell teljesíteniük.

A pályázóknak lehetősége van arra is, hogy a pályázatuk benyújtása előtt teljesítsék a közérdekű önkéntes tevékenységet, ez esetben viszont mellékelni szükséges az azt igazoló dokumentumokat is a pályázattal együtt.

- Nyilatkozatot összeférhetetlenségről (6. számú melléklet)

- Kiegészítő melléklet (8. számú melléklet)

- Nyilatkozat sorrendről (9. számú melléklet) – amennyiben releváns,

**-** Sikeres pályázás esetén a pályázóknak és a pályázóval együtt beköltöző személy/személyeknek 15 napon belül lakcímkártya másolatot szükséges benyújtania arról, hogy állandó lakcíme a megpályázott ingatlanon van (pályázók által aláírt másolati példány)